অবশ্যই আমার এই আলোচনা অতিরিক্ত আশাব্যঞ্জক। আমি নিতান্তই তরুণ, এবং অনেকের মতে আদতে একজন আধবুড়ো কিশোর। তবে আমার নিতান্ত ব্যক্তিগত অতি-আশাবাদী দৃষ্টিতে কোটা সংস্কারের আন্দোলনটি এখনো ফুরিয়ে যায়নি। তৃতীয় শক্তি হিসেবে ঘুরে দাঁড়ানোর ক্ষমতা এখনও রয়েছে এর। এখনো এর পক্ষে সম্ভব আমাদের দ্বীদলীয় বৃত্ত ভেঙ্গে সত্যিকারের একটি জনতার শক্তি হিসেবে মাথা তুলে দাঁড়ানোর। অবশ্যই সে পথে নানান বাধাবিপত্তি রয়েছে, আন্দোলন হাইজ্যাকারদের আস্ফালন রয়েছে, রয়েছে ডিবি পুলিশ। তবে সেইসব পেরিয়ে যদি আসলেই এই আন্দোলনটি একটি তৃতীয় সংস্কারবাদী দল দাড়া করাতে পারে, তবে আমার মতে সেটি আমাদের গণতন্ত্রের জন্যে একটি সুন্দর দৃষ্টান্ত হয়ে উঠতে পারে।